Dječji vrtić Palčić Tovarnik

Hrvatskih dragovoljaca 5

Tovarnik

Upravno vijeće

KLASA: 601-05/20-01/01

URBROJ: 2188/12-JT-1-05-20-1

Na temelju čl.1.a. Zakona o predškolskom odgoju i obrazovanju (NN 10/97,107/07, 94/13 i 98/19), članka 43. st.1. Zakona o općem upravnom postupku (NN 47/09), sukladno Mjerilima za upis djece rane i predškolske dobi u Dječji vrtić Palčić Tovarnik, sukladno Planu upisa za pedagošku godinu 2020./2021., Upravno vijeće Dječjeg vrtića Palčić Tovarnik, a na temelju suglasnosti Osnivača , na 5. online sjednici Upravnog vijeća održanoj dana 11.11.2020., Dječji vrtić Palčić Tovarnik, Hrvatskih dragovoljaca 5, Tovarnik (dalje Vrtić) ističe na objektu dječjeg vrtića i na web stranici Osnivača [www.opcina-tovarnik.hr](http://www.opcina-tovarnik.hr)

**NATJEČAJ**

**o provođenju postupka upisa djece u program Dječjeg vrtića Palčić Tovarnik**

**za pedagošku 2020./2021.godinu**

I

Upis se provodi za jaslički i vrtićki program Dječjeg vrtića Palčić Tovarnik, za djecu

od navršene jedne (1) godine (do 31. 3. 2020. godine) do polaska u osnovnu školu.

II

Pravo na upis djeteta u Ustanovu ostvaruju roditelji koji imaju prebivalište na području

Osnivača (Općina Tovarnik). Pravo na upis djeteta u Ustanovu ostvaruju i roditelji koji nemaju

prebivalište na području osnivača pod uvjetom da ima slobodnog mjesta te uz plaćanje pune

ekonomske cijene boravka djeteta u ustanovi.

III

**Zahtjevi s dokumentacijom** za upis djece zaprimat će se **od 16.11. 2020. god. do 26. 11. 2020.g. putem**

* **E- MAILA –** [**dvpalcic.tovarnik@gmail.com**](mailto:dvpalcic.tovarnik@gmail.com) **ili**
* **FIZIČKA DOSTAVA: popunjeni zahtjev s dokumentacijom dostaviti u vrtić u Tovarniku, Hrvatskih dragovoljaca 5, od 8,00 do 12,00 sati tijekom radnih dana upisa.**

Zbog epidemiološke situacije preporuka je dokumentaciju dostaviti elektroničkim putem (skenirano ili fotografirano).

IV

Za upis djeteta/ djece u Vrtić, roditelj – staratelj dužan je dostaviti:

**OBVEZNA DOKUMENTACIJA ZA UPIS DJECE U VRTIĆ**

1. Zahtjev za upis djeteta (djece) u predškolsku ustanovu

( obrazac Zahtjeva preuzima se na [www.opcina-tovarnik.hr](http://www.opcina-tovarnik.hr))

2. Preslika rodnog lista za dijete ( i ostalu djecu u obitelji)

3. Potvrda o prebivalištu djeteta i dokaz za oba roditelja (preslika važećih osobnih iskaznica)

4. Potvrda o obavljenom sistematskom zdravstvenom pregledu djeteta (djece) prije upisa u

Vrtić zajedno s potvrdom da je dijete uredno cijepljeno – OBAVEZNO (izdaje nadležni liječnik –

pedijatar djeteta – djece ne stariji od mjesec dana ).

POTVRDU O OBAVLJENOM SISTEMATSKOM PREGLEDU JE ZBOG EPIDEMIOLOŠKE SITUACIJE POTREBNO DOSTAVITI DO DANA POLASKA DJETETA U VRTIĆ!

5. Potvrda o radnom statusu korisnika usluga

6. Presliku kartona cijepljenja i presliku zdravstvene iskaznice djeteta

7. Dokaz o statusu korisnika usluga kao hrvatskog branitelja i/ili stradalnika

Domovinskog rata,

8. Dokumentacija kojom se dokazuje da drugi roditelj ne sudjeluje u izdržavanju

djeteta (potvrda nadležnog Centra za socijalnu skrb),

9. Dokumentacija kojom se dokazuje status djeteta s teškoćama u razvoju sukladno

odredbama članka 6., stavka 1. Državnog pedagoškog standarda predškolskog

odgoja i naobrazbe (Službeno glasilo Narodne novine broj 63/08. i 90/10.), i to od

strane prvostupanjskog tijela vještačenja

10. Preslika rješenja HZMO-a o pravima na doplatak za dijete

V

***RED PRVENSTVA, PREDNOST PRI UPISU DJECE U VRTIĆ RAZRAĐUJE SE METODOM***

***BODOVANJA PREMA SLJEDEĆI KRITERIJIMA:***

Prednost pri upisu djece u vrtić ostvaruje se sukladno čl.20. Zakona o predškolskom odgoju i

obrazovanju (NN 10/97, 107/07, 94/13 i 98/19) i čl.17. Mjerila za upis djece u Dječji vrtić Palčić Tovarnik

***DOKUMENTACIJA KOJOM RODITELJ – STARATELJ DOKAZUJE PREDNOST***

***-* roditelji s prebivalištem u Općini Tovarnik - 5 bodova**

preslike osobnih iskaznica ili uvjerenje o prebivalištu

***-* za dijete roditelja branitelja i invalida Domovinskog rata:**

rješenje Ministarstva hrvatskih branitelja **5 bodova**

***-* za dijete oba zaposlenog/ih roditelja :**

potvrda poslodavca o zaposlenju, preslik prijave HZMO i HZZO –u

ili potvrda o podacima iz matične evidencije HZMO za novozaposlene

unutar 30 dana prije ili u tijeku upisnog roka **4 boda**

***-* za dijete samohranog roditelja:**

izvadak iz matice rođenih ,smrtni list za preminulog roditelja, potvrda o nestanku drugog

roditelja ili rješenje Centra za socijalnu skrb o privremenom uzdržavanju

(državna privremena alimentacija) **5 bodova - zaposleni**

**4 boda - nezaposleni**

***-* za dijete čija su oba ili jedan roditelj redovni studenti/učenici:**

potvrda fakulteta/škole o redovnom školovanju **4 boda**

***-* za dijete iz obitelji s troje i više malodobne djece:**

rodni listovi za svu djecu **za svako dijete 1 bod**

***-* dijete u godini prije polaska u osnovnu školu 3 boda**

preslika rodnog lista

***-* za dijete uzeto na skrb i uzdržavanje i dijete u udomiteljskoj obitelji:**

sudska odluka (ne starija od godine dana ) i rješenje Centra za socijalnu skrb o smještaju

djeteta u udomiteljsku obitelj **3 boda**

***-* za dijete s teškoćama u razvoju:**

***rješenje/nalaz i mišljenje Centra za socijalnu skrb, i sva medicinska***

***dokumentacija koju roditelj/staratelj posjeduje 2 boda***

***-*** **djeca korisnika doplatka za djecu - 1 bod**

preslika rješenja HZMO-a o pravima na doplatak za dijete

VI

NEPOTPUNI ZAHTJEVI ZA UPIS DJECE U VRTIĆ NEĆE BITI UZETI U RAZMATRANJE.

VII

PRAVO NA PRIGOVOR

Roditelj/udomitelj ili skrbnik ima pravo prigovora na Listu reda prvenstva u djelu koji se odnosi

na njegovo dijete u roku od osam dana od objave Liste reda prvenstva. Prigovor se u pisanom

obliku podnosi Upravnom vijeću, a dostavlja se Povjerenstvu putem elektroničke pošte na e –

mail koji su roditelji koristili prilikom upisa. Odluku o prigovorima roditelja donosi Upravno

vijeće u roku od 8 dana od dana isteka roka za prigovor. Upravno vijeće može:

 odbaciti prigovor kao nepravodoban ili podnesen od neovlaštene osobe

 odbiti prigovor kao neosnovan i potvrditi rezultate upisa

 prihvatiti prigovor i izmijeniti rezultate upisa

Odgovor na prigovor u pisanom obliku roditelju se dostavlja u zatvorenoj kuverti putem pošte.

Odluka Upravnog vijeća je konačna.

**NAPOMENA!!!**

**VAŽNO: Sukladno uredbi o zaštiti osobnih podataka rezultati upisa biti će vidljivi putem**

**identifikacijskog broja (upisati u desni kut zahtjeva identifikacijski broj kojega vi sami osmislite npr: šifra od 7 znamenki a da sadrži kombinaciju 4 slova i tri broja- npr : Medo555; abcd123;….).**

Na temelju utvrđenih bodova i u okviru slobodnih mjesta sastavlja se rang lista upisane

djece, odnosno povjerenstvo za provedbu upisa predlaže Upravnom vijeću Odluku o rezultatima

upisa djece rane i predškolske dobi u programe predškolskog odgoja i obrazovanja za pedagošku

godinu 2020./2021. ( Lista reda prvenstva ).

Upravno vijeće Vrtića donosi konačnu Listu reda prvenstva javnom objavom, odnosno na oglasnoj

ploči i web stranici Osnivača.

Predsjednica Upravnog vijeća

Elizabeta Širić, dipl. iur.